Sjónarhorn Leiða má rök að því að töluverð hætta sé á niðursveiflum á verði bandarískra hlutabréfa eftir nokkra mánuði , þegar afkomutölur verða birtar , skrifar Már Wolfgang Mixa . Daginn áður en " skjálftinn " í Asíu reið yfir aðra fjármálamarkaði heimsins hafði Dow Jones hlutabréfavísitalan hækkað um tæp 20% á árinu þrátt fyrir töluverðar lækkanir frá því hámarki sem hún komst í 6. ágúst , 8.259 punkta . Margir töluðu um að þetta væri nauðsynleg leiðrétting og í fréttum lögðu margir markaðssérfræðingar og stjórnmálamenn ríka áhersla á að fjárfestar ættu að halda ró sinni , hagvöxtur væri góður og ástandið í Asíu ætti varla eftir að hafa umtalsverð áhrif á bandarískt efnahagslíf . Alan Greenspan , seðlabankastjóri Bandaríkjanna , hafði stöðugt varað við því að frekari hækkanir væru í aðsigi , en 25 punkta skammtímavaxtahækkun hafði átt sér stað 25. mars . Helstu ástæður ákvörðunarinnar voru m.a. fyrirsjáanleg minni þensla í Bandaríkjunum vegna fjármálahruns Asíu og líkur á því að frekari styrking dollars mundi enn auka viðskiptahallann við Asíu . Því er framboð ekki að aukast í sama mæli og eftirspurn sem keyrir verð skuldabréfa upp . Þessi þróun hefur leitt til þess að skyndilega eru sérfræðingar farnir að skiptast í tvær fylkingar varðandi spár um þróun skammtímavaxta . Því halda margir því fram að góð rök séu fyrir lækkun skammtímavaxta á árinu . Dragi hinsvegar ekki úr þenslumerkjum eftir fyrstu fjórðunga ársins er viðbúið að skammtímavextir hækki , sem mundi auka þrýsting ávöxtunarkröfunnar upp á lengri bréfum . Nýjar tölur benda til þess að þensla í Bandaríkjunum hafi haldið áfram að aukast mikið síðasta fjórðung sl. árs . Almennt séð er hækkandi verð skuldabréfa góðar fréttir fyrir hlutabréfamarkaði . Kemur þar aðallega tvennt til . Afkomutölur bandarískra fyrirtækja á fjórða ársfjórðungi hafa hinsvegar verið í flestum tilfellum nálægt því sem fjármálamenn í Wall Street höfðu spáð um . Má ætla að almenn hugarfarsbreyting fremur en einstök tíðindi frá Asíulöndunum ráði orðið í vaxandi mæli gengi hlutabréfa í Bandaríkjunum . Á þessu ári er hinsvegar búist við að ódýrar vörur frá Asíu tröllríði vestrænum markaði . Hafa t.d. samtök bandarískra framleiðanda tilkynnt að þau geri ráð fyrir enn minni verðbólgu á vörum sínum á þessu ári samanborið við síðasta ár . Með auknum kröfum um launahækkanir á sama tíma og verðsamkeppni við asísk fyrirtæki eykst er hætt við því að hlutfall hagnaðar af tekjum fyrirtækja minnki í ár . Slæm áhrif á afkomu Eastman Kodak á sl. ári í verðstríði þess í Bandaríkjunum við Fuji er gott dæmi um að hættan er raunveruleg . Breyttar áherslur Á þessu ári má því búast við breytingum á áherslum varðandi almennt mat á hlutabréfaverði . Almennar sveiflur á verði hlutabréfa ákvörðuðust árið 1996 að miklu leyti af þróun skammtímavaxta og horfum fyrirtækja á vexti á alþjóðamörkuðum ( aðallega Asíu ) . Í ár mun mat á markaðsvirði fyrirtækja vega mun þyngra en fyrr þegar afkoma fyrirtækja verður metin . Almennt gera sérfræðingar á Wall Street ráð fyrir að hagnaðarauki fyrirtækja , sem eru mæld í S & P 500 hlutabréfavísitölunni , verði um 8% í ár , en fyrir hrunið hafði verið spáð um 14% vexti . Þetta gæti þó smám saman farið að breytast á árinu , því smærri fjárfestar hafa verið í auknum mæli að beina athyglinni aftur að skuldabréfum . Hvert er framhaldið ? Eins og áður kom fram sögðu margir sérfræðingar að nauðsynleg leiðrétting hefði átt sér stað þann 27. október sl. vegna ofmats á hlutabréfaverðum . Þrátt fyrir að hlutabréfavísitalan hafi lækkað aftur frá því sem hún var í hámarki , er hún nú samt talsvert hærri en þegar " leiðréttingin " átti sér stað . Í byrjun ársins 1997 var v / h ( verðs / hagnaðar ) hlutfall bandarískra fyrirtækja mælt í S & P hlutabréfavísitölunni 23 , en er nú 26 . Þrátt fyrir minnkandi óvissu eiga áhrifin enn eftir að koma fram . Af öllu þessu má leiða rök að því að töluverð hætta sé á niðursveiflum á verði bandarískra hlutabréfa eftir nokkra mánuði , þegar afkomutölur verða birtar . Margir voru þó á því að hlutabréfaverð væri orðið of hátt í ársbyrjun 1997 . Stóra spurningin gæti því frekar orðið hvort smærri fjárfestar haldi áfram að líta á hverja lækkun sem kauptækifæri eins og þeir gerðu á sl. ári , eða hvort þeir fari að innleysa hagnaðinn og komi peningum sínum fyrir í öruggari skuldabréfum . Minnki óvissan í Asíu ekki er líklegt að smám saman auki fjárfestar vægi sitt aftur í skuldabréfum sem mundi auka eftirspurn eftir þeim og þ.a.l. verð þeirra . Því verður nauðsynlegt að fylgjast með gangi mála þar á næstunni , ekki einungis með tilliti til fjárfestinga þar heldur einnig annars staðar .